**MEDIEKONTAKT:**

Stefan Kjeldahl Hemmingsen

Stefan.Hemmingsen@garmin.dk

**Garmin® og Marvel lancerer vívofit® jr. 2**

**aktivitetstracker til børn og interaktiv app
med Marvel Spider-Man**

Garmin præsenterer i dag en aktivitetstracker1 til børn med Marvel Spider-Man remdesign. Remmen og den tilhørende mobil-app har Marvel Spider-Man som tema, men den nye aktivitetstracker til børn er meget mere end det. vívofit jr. 2 giver børnene en interaktiv oplevelse, hvor deres egen aktivitet låser op for eventyr og er med til at skabe nye sunde vaner og en aktiv livsstil. I det spændende tegneserieagtige Spider-Verse kan børnene gennem appen opleve glæden ved at opnå nye aktivitetsmål, der låser op for nye eventyr, spil, ædelstene og skridtikoner. Forbedrede animationer bringer New York City til live for øjnende af børnene med sjove aktivitetsfakta, der er integreret i historien og dermed er med til at skabe nye og sunde vaner.

De to vívofit jr. 2 Marvel Spider-Man remdesign er svømmevenlige, har brugerdefineret farveskærm og vigtigst af alt en batterilevetid på over et år. [Se vívofit jr. 2 i action her.](https://www.youtube.com/watch?v=XeUQD0TFZ2g&feature=youtu.be)

"Spider-Man-oplevelsen - både armbåndet og app-eventyret - giver børnene mulighed for at dykke ind i den imaginære superhelteverden igennem fysisk aktivitet", udtaler Dan Bartel, Garmin vice president of global consumer sales. "Med vívofit jr. 2, får børnene lov til at være superhelte på legepladsen og bliver motiveret til at fortsætte med at bevæge sig, da deres aktivitetsmål låser op for nye verdener inden i Spider-Verse. Vi er glade for at tilføje Spider-Man til vores sortiment af Disney, Avengers og *Star Wars* armbånd og app-eventyr."

"Med et helt nyt konsolspil og en ny spillefilm er det et stort år for vores yndlings-edderkoppemand," udtaler Kyle Laughlin, Senior Vice President, Games and Interactive Experiences, Disney Parks, Experiences and Consumer Products. "Marvel Spider-Man er en fantastisk tilføjelse til vores populære serie af figurer og historier, der inspirerer børnene til at være aktive."

vívofit jr. 2 Spider-Man bringes til live gennem et tilsvarende app-eventyr, som børn kan udforske ved hjælp af deres forældre. I "Web Warriors: A Spider-Man Adventure", vil børnene kunne udforske nye eventyr og gå på opdagelse i forskellige dimensioner af Spider-Verse. De vil svinge sig højt over byen sammen med Spider-Man, kæmpe mod Vulture med hjælp fra uventede allierede og opspore Green Goblin én gang for alle. Jo mere de klarer af deres aktivitetsmål, jo mere af eventyret kommer de til at se. Udover at udforske flere eventyr sammen med Marvel Spider-Man, kan børnene også få adgang til sjove spil og meget mere. For at indsamle ædelstene og få flere chancer for at spille nye spil, skal børnene fortsætte med at logge deres aktive minutter.

vívofit jr. 2 er også et værdifuldt værktøj for forældre i form af en forældrestyret app4, der fungerer som en forældreassistent. Fra smart-enheder, der kan synkroniseres med børnenes aktivitetstracker, kan forældre se deres barns aktivitet, uddele opgaver og planlægge påmindelser, som vil blive vist på deres barns enhed. Opgave-tidstageren giver børnene besked om, hvor meget tid de har tilbage til hver opgave. For at få ekstra motivation, når børnene modtager og skal gennemføre en opgave, kan forældre belønne dem med virtuelle mønter, der kan indløses for aftalte belønninger. Appen giver mulighed for at tilslutte flere profiler, så forældre og søskende med kompatible Garmin-enheder kan tælle deres skridt på en fælles skridttællerrangliste, og dermed fremme en sund og aktiv livsstil for hele familien.

Udover skridttælling, søvn- og aktivitetsmåling kan børnene også bruge vívofit jr. 2 sammen med deres venner og familie til venskabelige konkurrencer på legepladsen og i haven. Toe-to-Toe™-skridtudfordringer giver børnene mulighed for at synkronisere med venner i nærheden, så de kan udfordre hinanden (en mod en-udfordring) – eller endda sig selv – til skridtkonkurrencer på tid. Forældre kan også være med ved at downloade Toe-to-ToeConnect IQ™-appen til en kompatibel enhed. Nye familie-aktivitetsudfordringer giver mulighed for at koble op med andre familier og konkurrere om ugentlige udfordringer i aktivitet og skridttælling.

vívofit jr. 2 Marvel Spider-Man kan købes på Garmin.dk og har en vejledende udsalgspris på DKK 749. Med vívofit jr. 2 slutter eventyret aldrig! Ved at købe andre remdesign (sælges separat, DKK 249), kan børnene åbne op for nye eventyr med Disney Prinsesser, *Star Wars*, Minnie Mouse og Avengers.

Det stadigt voksende Garmin træningssortiment udvikler teknologier til forbedring og fremme af sund og aktiv livsstil. Uanset om brugerne er løbere, cyklister, svømmere, multisportsatleter eller bare ønsker at være aktive igennem dagen, findes der et Garmin-produkt, der kan hjælpe med at nå sundheds- og wellnessmål.

I årtier har Garmin været pionér inden for gadgets og enheder designet til personer, der lever en aktiv livsstil. Garmin servicerer fem primære forretningsenheder, herunder bil-, luftfart-, sports-, marine- og outdooraktiviteter Få mere information og besøg Garmins virtuelle presserum på [garmin.com/newsroom](http://newsroom.garmin.com/) eller følg os på [Facebook](http://facebook.com/garmin), [Twitter](http://twitter.com/garmin) eller [YouTube](http://youtube.com/garmin).

\* Tilbehør som remme og mobil-app-eventyr passer også til første generation af vívofit jr. enheder.

1 Se Garmin.com/ataccuracy

2 Se Garmin.com/waterrating

3 Parret med en kompatibel Apple®, Android ™ og Amazon Fire™ Tablet-enhed

**Om Garmin**

Garmin International, Inc. er et datterselskab af Garmin Ltd. (Nasdaq: GRMN). Garmin Ltd. er baseret i Schweiz, og dets primære datterselskaber ligger i USA, Taiwan og Storbritannien. Garmin og vívofit er registrerede varemærker og Toe-to-Toe™ og Connect IQ er varemærker, der tilhører Garmin Ltd. eller datterselskaberne.

*STAR WARS* og relateret ejendom samt karakternavne er varemærker og/eller beskyttet af ophavsret i USA og andre lande af Lucasfilm Ltd. og/eller dets datterselskaber. © & TM Lucasfilm Ltd.

© 2018 MARVEL

© Disney

©2018 MARVEL © 2018 SPAI. Alle rettigheder forbeholdes.

Android er et varemærke tilhørende Google Inc. Apple er et varemærke tilhørende Apple Inc., der er registreret i USA og andre lande. Alle andre brands, produktnavne, firmanavne, varemærker og servicemærker tilhører deres respektive ejere. Alle rettigheder forbeholdes.

**Meddelelse om fremadrettede udsagn**

Denne pressemeddelelse omfatter fremadrettede udsagn, der vedrører Garmin Ltd. og dets forretning. De udsagn er baseret på ledelsens nuværende forventninger. Det kan være, at de fremadrettede begivenheder og forhold, der diskuteres i denne pressemeddelelse, ikke forekommer, og de faktiske resultater kan afvige væsentligt som følge af kendte og ukendte risikofaktorer og usikkerheder, der påvirker Garmin, herunder, men ikke begrænset til, de risikofaktorer, der er anført i årsrapporten om Form 10-K for året, der sluttede 30. december 2017, indgivet af Garmin til Securities and Exchange Commission (Kommissionens filnummer 0-31983). En kopi denne Form 10-K er tilgængelig på <http://www.garmin.com/aboutGarmin/invRelations/finReports.html>. Intet fremadrettede udsagn kan garanteres. Fremadrettede udsagn gælder kun fra den dato, hvor de er lavet, og Garmin forpligter sig ikke til offentligt at opdatere eller revidere nogen fremadrettede udsagn, hvad enten det skyldes ny information, fremtidige begivenheder eller på andet.